PRTR เด้งแรง 8% หลังโผล่ชื่อ “บอย ท่าพระจันทร์-หมอพงศ์ศักดิ์” ถือหุ้นใหญ่ 10 อันดับแรก
PRTR พุ่ง 8% ราคาแตะ 9 บาท หลังปิดสมุดทะเบียนผู้ถือหุ้น 30 มี.ค.66 พบชื่อ “บอย ท่าพระจันทร์” ถือหุ้นสัดส่วน 3.05% ขึ้นเป็นผู้ถือหุ้นใหญ่อันดับ 6 ส่วน “หมอพงศ์ศักดิ์” ขึ้นเป็นผู้ถือหุ้นอันดับ 9 สัดส่วน 3.05%
PRTR พุ่ง 8% ราคาแตะ 9 บาท หลังปิดสมุดผู้ถือหุ้น พบชื่อ “บอย ท่าพระจันทร์-หมอพงศ์ศักดิ์” ขึ้นแท่นผู้ถือหุ้นรายใหญ่ 10 อันดับแรก
4 เม.ย. 2566

ผู้สื่อข่าวรายงานว่า วันนี้ (4 เม.ย.66) ราคาหุ้น บริษัท พีอาร์ทีอาร์ กรุ๊ป จำกัด (มหาชน) หรือ PRTR ล่าสุด ณ เวลา 10:16 น. อยู่ที่ระดับ 9 บาท บวก 0.65 บาท หรือ 7.78% สูงสุดที่ระดับ 9.15 บาท ต่ำสุดที่ระดับ 8.80 บาท ด้วยมูลค่าซื้อขาย 86.47 ล้านบาท

ทั้งนี้ PRTR แจ้งปิดสมุดทะเบียนผู้ถือหุ้น ณ วันที่ 30 มี.ค.66 โดยพบว่า ผู้ถือหุ้นใหญ่ 10 อันดับแรกหลังเข้าซื้อขายในตลาดหลักทรัพย์แห่งประเทศไทยเมื่อวันที่ 15 มี.ค.2566 มีการเปลี่ยนแปลง คือ บริษัท เจ มาร์ท จำกัด (มหาชน) หรือ JMART เป็นผู้ถือหุ้น PRTR อันดับที่ 2 โดยถือหุ้น PRTR จำนวน 90,000,000 หุ้น คิดเป็นสัดส่วน 15% โดย JMART เข้าซื้อบิ๊กล็อต PRTR ตั้งแต่ในวันเข้าซื้อขายในตลาดหลักทรัพย์ฯ วันแรกของ PRTR
ส่วนนายอรรถวัติ ศิริสิทธิธงไชย หรือ บอย ท่าพระจันทร์ เข้ามาเป็นผู้ถือหุ้นรายใหญ่อันดับที่ 6 โดยถือหุ้น PRTR จำนวน 24,465,000 หุ้น คิดเป็นสัดส่วน 4.08% ส่วนนายแพทย์พงศ์ศักดิ์ ธรรมธัชอารี เข้ามาเป็นผู้ถือหุ้นรายใหญ่อันดับที่ 9 โดยถือหุ้น PRTR จำนวน 18,293,100 หุ้น คิดเป็นสัดส่วน 3.05%